Official Journal L 075 , 16/03/2002 P. 0018 - 0020



KOMISIJAS REGULA (EK) Nr. 472/2002 (2002. gada 12. marts), ar kuru groza Regulu (EK) Nr. 466/2001, ar ko nosaka atsevišķu piesārņotāju maksimālos pieļaujamos līmeņus pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 315/93, ar ko nosaka Kopienas procedūras attiecībā uz piesārņotājiem pārtikā[1], un jo īpaši tās 2. panta 3. punktu, apspriedusies ar Pārtikas zinātnisko komiteju (SCF), tā kā: (1) Lai aizsargātu sabiedrības veselību, Regulā (EEK) Nr. 315/93 paredzēts, ka jānosaka maksimālie pieļaujamie piesārņotāju līmeņi pārtikas produktos. (2) Komisijas Regulā (EK) Nr. 466/2001[2], kurā jaunākie grozījumi izdarīti ar Regulu (EK) Nr. 257/2002[3], ir noteikti atsevišķu piesārņotāju maksimālie pieļaujamie līmeņi pārtikas produktos, kas jāpiemēro no 2002. gada 5. aprīļa. (3) Dažas dalībvalstis ir noteikušas vai plāno noteikt aflatoksīnu maksimālos pieļaujamos līmeņus garšvielās un ohratoksīna A maksimālos pieļaujamos līmeņus dažos pārtikas produktos. Ņemot vērā atšķirības dalībvalstu starpā un to radītos konkurences traucējumu draudus, ir vajadzīgi Kopienas pasākumi, lai nodrošinātu tirgus vienotību, tai pat laikā ievērojot proporcionalitātes principu. (4) Aflatoksīni, jo īpaši aflatoksīns B1, ir genotoksiskas kancerogēnas vielas. Attiecībā uz šāda veida vielām nav līmeņa, zem kura nav vērojama kaitīga ietekme, un tādēļ nevar noteikt šo vielu pieļaujamo dienas devu. Pašreizējās zinātnes un tehnikas atziņas un ražošanas un glabāšanas metožu uzlabojumi neaizkavē šo pelējumu attīstību un tādējādi neļauj pilnībā novērst aflatoksīnu klātbūtni garšvielās. Tādēļ šo vielu pieļaujamais līmenis būtu jānosaka pēc iespējas zems. (5) Kopš noteica aflatoksīnu maksimālos pieļaujamos līmeņus citos pārtikas produktos, ir kļuvuši pieejami tās koordinētās kontroles programmas rezultāti, ko dalībvalstis veica saskaņā ar Komisijas 1997. gada 8. janvāra Ieteikumu 97/77/EK par koordinētu programmu pārtikas produktu oficiālai kontrolei attiecībā uz 1997. gadu[4]. Šie rezultāti rāda, ka vairākos garšvielu veidos ir augsts aflatoksīnu līmenis. Tādēļ ir lietderīgi noteikt maksimālos pieļaujamos līmeņus tajos garšvielu veidos, ko izmanto lielos daudzumos un kurās ir paaugstināts piesārņojuma līmenis. (6) Maksimālie pieļaujamie līmeņi būtu jāpārskata un vajadzības gadījumā līdz 2003. gada 31. decembrim jāsamazina, ņemot vērā iespējas samazināt aflatoksīnu piesārņojumu garšvielās, uzlabojot ražošanas, ražas novākšanas un uzglabāšanas metodes, kā arī ņemot vērā zinātnes un tehnikas atziņu attīstību. (7) Ohratoksīns A ir mikotoksīns, ko izraisa vairākas sēnītes (Penicillium un Aspergillus sugas). Tas rodas dabiskā ceļā daudzos augu produktos visā pasaulē, piemēram, labībā, kafijas pupiņās, kakao pupiņās un žāvētos augļos. Tas ir konstatēts tādos produktos kā graudu produkti, kafija, vīns, alus, garšvielas un vīnogu sula, kā arī dzīvnieku izcelsmes produktos, galvenokārt cūku nierēs. Izpēte attiecībā uz ohratoksīna A sastopamības biežumu un līmeni pārtikā un cilvēka asins paraugos rāda, ka pārtikas produkti bieži ir piesārņoti. (8) Ohratoksīns A ir mikotoksīns ar kancerogēnām, nefrotoksiskām, teratogēnām, imūntoksiskām un, iespējams, neirotoksiskām īpašībām. Ar to saista cilvēku nefropātiju. Ohratoksīnam A var būt ilgs laikposms, kurā tā koncentrācija cilvēka organismā samazinās uz pusi. (9) Pārtikas zinātniskā komiteja savā 1998. gada 17. septembra atzinumā par ohratoksīnu A izteica viedokli, ka būtu lietderīgi pēc iespējas samazināt cilvēka pakļaušanu ohratoksīna A iedarbībai, nodrošinot, ka šī iedarbība ir viena no zemākajām pieļaujamās dienas devas diapazonā, kas ir 1,2 - 14 ng uz kg ķermeņa svara dienā un ko aprēķinājušas citas iestādes, piemēram, mazāk nekā 5 ng uz kg ķermeņa svara. (10) Ņemot vērā pašreizējās zinātnes un tehnikas atziņas un neskatoties uz ražošanas un uzglabāšanas metožu uzlabojumiem, nav iespējams pilnībā novērst šo pelējumu attīstību. Tādējādi ohratoksīnu A pārtikā nevar pilnīgi izskaust. Tādēļ tā pieļaujamais līmenis būtu jānosaka pēc iespējas zems. (11) Galvenie pārtikas produkti, kurus ēdot uzņem ohratoksīnu A, ir graudaugi un graudaugu produkti. Lai pēc iespējas novērstu piesārņojumu un aizsargātu patērētāju, ļoti svarīga ir profilakse. Turklāt ir lietderīgi noteikt maksimālos pieļaujamos līmeņus graudaugiem un graudaugu produktiem saprātīgi sasniedzamā līmenī ar nosacījumu, ka veic profilaktiskas darbības, lai novērstu piesārņojumu visos ražošanas un tirdzniecības ķēdes posmos. (12) Žāvētās vīnogās (mazajās tumšajās bezkauliņu rozīnēs, rozīnēs un bezkauliņu rozīnēs) ir konstatēts augsts piesārņojuma līmenis. Žāvētas vīnogas ir nozīmīgs ar pārtiku uzņemta ohratoksīna A avots cilvēkiem, kas tās daudz patērē, jo īpaši bērniem. Tādēļ ir lietderīgi pagaidām noteikt tādu pieļaujamo līmeni, kas ir tehnoloģiski sasniedzams, tomēr ir obligāti jāturpina uzlabot piesārņojuma samazināšanas metodes. (13) Ohratoksīna A klātbūtne ir konstatēta arī kafijā, vīnā, alū, vīnogu sulā, kakao un garšvielās. Dalībvalstīm un ieinteresētajām personām (piemēram, profesionālām organizācijām) būtu jāveic pētījumi, lai noteiktu dažādos faktorus, kas saistīti ar ohratoksīna A veidošanās procesu, un noteiktu profilakses pasākumus, kas jāveic, lai samazinātu ohratoksīna A klātbūtni šajos pārtikas produktos. Attiecībā uz šiem produktiem ir jāveic visas darbības saistībā ar izpēti un profilakses pasākumiem, lai pēc iespējas samazinātu ohratoksīna A saturu līdz maksimālo pieļaujamo līmeņu noteikšanai, pamatojoties uz minimālā sasniedzamā līmeņa principu (ALARA). Ja netiks veiktas nekādas darbības ohratoksīna A satura samazināšanai atsevišķos produktos, attiecībā uz šiem produktiem būs jānosaka maksimālais pieļaujamais līmenis, lai aizsargātu sabiedrības veselību, nepastāvot iespējai novērtēt tehnoloģiskās īstenošanas iespējas. (14) Tādēļ Regula (EK) Nr. 466/2001 būtu attiecīgi jāgroza. (15) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 466/2001 groza šādi: 1. Regulas 4. panta 2. punktu groza šādi: a) ievadfrāzi aizstāj ar šo: "Attiecībā uz aflatoksīniem un ohratoksīnu A produktos, kas minēti I pielikuma 2.1. un 2.2. punktā, ir aizliegts:"; b) minētā punkta b) apakšpunktā "un 2.1.3." aizstāj ar ", 2.1.3., 2.1.4., 2.2.1. un 2.2.2.". 2. Regulas 5. pantu papildina ar šādu 2.a punktu: "2.a Komisija vēlākais līdz 2003. gada 31. decembrim pārskata I pielikuma 2. iedaļas 2.1.4. punktā noteiktos aflatoksīnu maksimālos pieļaujamos līmeņus un vajadzības gadījumā tos samazina, ņemot vērā zinātnes un tehnikas atziņu attīstību. Komisija vēlākais līdz 2003. gada 31. decembrim pārskata I pielikuma 2. iedaļas 2.2.2. un 2.2.3. punkta noteikumus attiecībā uz ohratoksīna A maksimālajiem pieļaujamiem līmeņiem žāvētās vīnogās ar mērķi papildināt tos, attiecinot ohratoksīna A maksimālo pieļaujamo līmeni uz svaigu un grauzdētu kafiju un kafijas produktiem, vīnu, alu, vīnogu sulu, kakao un kakao produktiem un garšvielām, ņemot vērā veiktos pētījumus un profilakses pasākumus, kas piemēroti, lai samazinātu ohratoksīna A klātbūtni šajos produktos. Šā iemesla dēļ dalībvalstis un ieinteresētās personas katru gadu dara Komisijai zināmus veikto pētījumu rezultātus un sasniegumus, piemērojot profilakses pasākumus ohratoksīna A piesārņojuma novēršanai." 3. Regulas I pielikumu groza, kā paredzēts šīs regulas pielikumā. 2. pants Šī regula stājas spēkā 10. dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 5. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 12. martā Komisijas vārdā - Komisijas loceklis David BYRNE PIELIKUMS Regulas (EK) Nr. 466/2001 I pielikuma 2. iedaļā (Mikotoksīni) iekļauj šo Produkts Maksimālais pieļaujamais līmenis (g/kg) Paraugu ņemšanas metode Analīzes metožu izpildes kritēriji B1 B1 + B2 + G1 + G2 M1 "2.1.4. Šādi garšvielu veidi: 5 10 - Direktīva 98/53/EK Direktīva 98/53/EK" - Capsicum spp.(žāvēti tā augļi, veseli vai samalti, ieskaitot čilli, čilli pulveris, Kajennes pipari un paprika) - Piper spp. (tā augļi, ieskaitot baltos un melnos piparus) - Myristica fragrans (muskatrieksts) - Zingiber officinale (ingvers) - Curcuma longa (garā kurkuma) "Produkts Maksimālie pieļaujamie līmeņi (g/kg vai ppb) Paraugu ņemšanas metode Analīzes standartmetode 2.2. OHRATOKSĪNS A 2.2.1. Graudaugi (ieskaitot rīsus un griķus) un no graudaugiem atvasināti produkti 2.2.1.1. Neapstrādāti labības graudi (ieskaitot neapstrādātus rīsus un griķus) 5 Komisijas Direktīva 2002/27/EK * Direktīva 2002/27/EK 2.2.1.2. Visi produkti, kas atvasināti no graudaugiem (ieskaitot apstrādātus graudaugu produktus un labības graudus, kas paredzēti tiešai lietošanai cilvēka uzturā) 3 Direktīva 2002/27/EK Direktīva 2002/27/EK 2.2.2. Žāvētas vīnogas (mazās tumšās bezkauliņu rozīnes, rozīnes un bezkauliņu rozīnes) 10 Direktīva 2002/27/EK Direktīva 2002/27/EK 2.2.3. Svaiga un grauzdēta un grauzdēta kafija un kafijas produkti, vīns, alus, vīnogu sula, kakao un kakao produkti un garšvielas - * OV L 75, 16.3.2002., 38. lpp." [1] OV L 37, 13.2.1993., 1. lpp. [2] OV L 77, 16.3.2001., 1. lpp. [3] OV L 41, 13.2.2002., 12. lpp. [4] OV L 22, 24.1.1997., 27. lpp.